बीजिंग. चीन के प्रेसिडेंट शी जिनपिंग ने करप्शन रोकने के लिए अब चीनी कम्युनिस्ट पार्टी के लीडर्स को सख्त चेतावनी दी है। उन्होंने कहा कि नेता अपने परिवारों पर सख्त अंकुश रखें वरना उनका हश्र भी बो शिलाई और झाऊ योंगकांग की तरह होगा। कभी ताकतवर रहे इन दोनों नेताओं को करप्शन मामलों में उम्रकैद हुई है।
अपने लीडर्स को सीधी धमकी दी जिनपिंग ने...
शी जिनपिंग सत्तारूढ़ कम्युनिस्ट पार्टी की शीर्षस्थ इकाई 25 सदस्यों वाली पोलितब्यूरो की बैठक में बोल रहे थे। बैठक को डेमोक्रेटिक लाइफ मीटिंग का नाम दिया गया था। जिनपिंग इसके सुप्रीम लीडर हैं। उन्होंने कहा, "सैकड़ों ताकतवर नेताओं के पतन से सबक सीखना चाहिए। आपका पतन न हो इसलिए अपने परिवार के लोगों और करीबियों से सख्ती से पेश आना सीखिए।"
जिनपिंग चीन में सत्तारूढ़ पार्टी, सरकार और सेना के सर्वोच्च नेता हैं। वर्तमान व्यवस्था के अनुसार, वे 2022 तक नेता बने रहेंगे। उन्होंने सरकार, सेना और पार्टी से भ्रष्टाचार खत्म करने का बीड़ा उठाया है। इसीलिए उनकी यह कहकर आलोचना हो रही है कि वे विरोधियों को शांत करने के लिए ऐसा कर रहे हैं।
hin_Deva hin_Deva hin_Deva hin_Deva